Source: http://360news.ro/g4media-in-2012-psd-il-acuza-pe-traian-basescu-ca-l-a-numit-ilegal-pe-judecatorul-petre-lazaroiu-la-ccr/
Timestamp: 2019-02-21 14:43:40+00:00
Document Index: 1319699

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

G4Media: În 2012, PSD îl acuza pe Traian Băsescu că l-a numit ilegal pe judecătorul Petre Lăzăroiu la CCR – 360 News
June 18th, 2018 Alexandru Leman Investigații, Top News 0 comments
„Preşedintele l-a numit la Curtea Constituţională pe domnul Petre Lăzăroiu, pentru un al doilea mandat, cu încălcarea prevederilor art.142 alin.(2) din Constituţie, care prevede că mandatul membrilor Curţii nu poate fi reînnoit”, se arătă în rechizitoriul suspendării întocmit în 2012 de USL (PSD și PNL) la adresa fostului președinte Traian Băsescu, scrie G4Media.
Petre Lăzăroiu a fost numit în 2008 de fostul președinte Traian Băsescu pentru restul de mandat de 2 ani lăsat liber de Petre Ninosu și reînvestit în 2010 pentru un mandat complet de 9 ani. Curtea a invocat atunci legea de funcționare a CCR, care permite ca un mandat plin de 9 ani să fie adăugat unui rest de mandat dacă acesta este mai mic de 3 ani.
Ulterior, prin decizia din martie 2018, CCR și-a schimbat practica, declarând articolul respectiv neconstituțional.
În anul 2012, majoritatea USL (PSD plus PNL) se pregătea de suspendarea lui Traian Băsescu. În cea de-a treia inițiativă de suspendare post-decembristă (primele fiind Iliescu 1994 pentru indicațiile date justiției în chestiunea caselor naționalizate, Băsescu 2007) parlamentul a adus numeroase argumente privind presupusele încălcări ale constituției de către Traian Băsescu. Unele au fost admise parțial de Curte (cum ar fi că președintele începuse să se confunde cu primul ministru) – „Faptul că Președintele României, prin comportamentul său politic, și-a asumat public inițiativa luării unor măsuri economico-sociale, înainte ca acestea să fie adoptate de către Guvern, prin asumarea răspunderii, poate fi reținut ca o încercare de a diminua rolul și atribuțiile primului ministru.”
Ce a decis atunci CCR referitor la numirea lui Lăzăroiu: ”(…) Cât priveşte numirea domnului Petre Lăzăroiu ca judecător la Curtea Constituţională cu înfrângerea art.142 alin.(2) din Constituţie, Curtea reţine că, potrivit art.68 alin.(2) şi (3) din Legea nr.47/1992 privind organizarea şi funcţionarea Curţii Constituţionale, “(2) În cazul în care mandatul a încetat înainte de expirarea duratei pentru care judecătorul a fost numit, iar perioada rămasă depăşeşte 6 luni, preşedintele va sesiza autoritatea publică prevăzută la alin.(1), în termen de cel mult 3 zile de la data încetării mandatului, în vederea numirii unui nou judecător. Mandatul judecătorului astfel numit încetează la expirarea duratei mandatului pe care l-a avut judecătorul înlocuit. (3 )În cazul în care perioada pentru care a fost numit noul judecător, potrivit alin.(2), este mai mică de 3 ani, acesta va putea fi numit, la reînnoirea Curţii Constituţionale, pentru un mandat complet de 9 ani.” (Vezi aici avizul CCR din 2012)
CCR 1200H/2012
Next article Judecătorul CCR Petre Lăzăroiu a declarat că a fost avertizat în 2011 de ”un prieten foarte bun” că este interceptat în dosarul fostului ministru Laszlo Borbely
Previous article SRI a publicat protocolul de cooperare cu Parchetul de pe lângă Înalta Curte de Casație și Justiție